مونولوج الاشاعات

مونلوج غناه اسماعيل يس عن الاشاعات - كلمات محمود الكمشوشى.

 كلمات 
إشا نتشا دشا وشا كلمات كلها جعجاعة

اتهجتها قمت لاقيتها اللهم احفظنا إشاعة

إشاعنجى آشاع بان فلان ابو جيب مليان

اتجوز واحده على مراته

سماعنجى سمعها وطار طيران

وبكل لسان اكدها للست حماته

دقت عركة بين الست وجوز البنت

تمت فيها طلاق البنت بأمر الست

واتخرب  البيت بإشاعة والزوج اتبهدل بإشاعة

إشا نتشا دشا وشا كلمات كلها جعجاعة

إشاعنجى آشاع إن فلان مات من ست ساعات

باربع رصاصات موتة شنيعة

سماعنجى سمعها وخد بيانات

وشهود اثبات تثبتها لكل السميعة

والسميعة قطيعة وهية فى عز الوش

حضر الميت حى مصحح مافيهوش خدش

قتلوه واتوفى بإشاعة وانا دمى اتصفى بإشاعة

إشا نتشا دشا وشا كلمات كلها جعجاعة

اتهجتها قمت لاقيتها اللهم احفظنا إشاعة

اشاعنجى آشاع قال بكرة الحال حيكون بطال

والدنيا ح تنهد فساعة

فات بكرة وبعده والاحوال عمرانة وعال

طلع اللى انقال كله إشاعة

و الاشعانجى عدو الحق إن كان اتجن

السمعنجى يكون معقول مايكونش اتجن

ويهد الدنيا بإشاعة ومصايب تانية بإشاعة

نتشا دشا كدب

غش الفاظ كلها جعجاعة

اتهجاها راح تلقاها  اللهم احفظنا إشاعة

 مصادر 

مونولوج الاشاعات

تصنيف:فن مصرى
تصنيف:كلمات اغانى